Malayziyada bo‘lib o‘tgan xalqaro shaxmat festivalida standart shaxmatlar bo‘yicha uchrashuvlar yakunlandi. “12th IGB Dato‘ Arthur Tan Malaysian Open 2015” musobaqasida ishtirok etgan 141 nafar sportchi orasida o‘zbekistonlik Jahongir Vohidov 9 imkoniyatdan 7 ochko to‘pladi va birinchi bo‘ldi. Yana bir o‘zbekistonlik grossmeyster Dmitriy Qayumov faxriylar o‘rtasidagi o‘yinlarda 9 imkoniyatdan 8 ochko (7 g‘alaba, 2 durang) jamg‘ardi va u "6th KLK Tan Sri Lee Loy Seng Seniors Open 2015" turnirida birinchilikni qo‘lga kiritdi.